CELEX: C2007/056/60
Language: da
Date: 2007-03-10 00:00:00
Title: Sag T-1/07: Sag anlagt den 2. januar 2007 — Apache Footwear og Apache II Footwear mod Rådet

10.3.2007   
            
            
               DA
            
            
               Den Europæiske Unions Tidende
            
            
               C 56/30
            
         Sag anlagt den 2. januar 2007 — Apache Footwear og Apache II Footwear mod Rådet
   (Sag T-1/07)
   (2007/C 56/60)
   Processprog: engelsk
   Parter
   
      Sagsøgere: Apache Footwear Ltd (Guangzhou, Kina) og Apache II Footwear (Qingyuan, Kina) (ved lawyers O. Prost og S. Ballschmiede)
   
      Sagsøgt: Rådet for Den Europæiske Union
   Sagsøgernes påstande
   
               —
            
            
               Artikel 1 i Rådets forordning (EF) nr. 1472/2006 (1) af 5. oktober 2006 om indførelse af en endelig antidumpingtold og endelig opkrævning af den midlertidige told på importen af visse typer af fodtøj med overdel af læder med oprindelse i Folkerepublikken Kina og Vietnam annulleres, for så vidt som der herved er pålagt 16,5 % told på import af varer, der er fremstillet af sagsøgerne.
            
         
               —
            
            
               Rådet for Den Europæiske Union tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgerne har i medfør af artikel 230, stk. 4, EF nedlagt påstand om delvis annullation af den anfægtede forordning, for så vidt som der herved fastsættes endelig antidumpingtold på sagsøgernes import til Den Europæiske Union.
   Til støtte for søgsmålet gør sagsøgerne tre anbringender gældende:
   Sagsøgerne gør for det første gældende, at Rådet, da det undersøgte, hvorvidt sagsøgerne opfyldte betingelserne for at blive tildelt markedsøkonomisk behandling (»MØB«) i henhold til artikel 2, stk. 7, litra b) og c), i forordning (EF) nr. 384/96 (herefter »grundforordningen«), tilsidesatte denne samt begrundelsespligten i henhold til artikel 253 EF, da det forsømte at undersøge, hvorvidt sagsøgerne var genstand for væsentlig statslig indblanding.
   Sagsøgerne gør for det andet gældende, at Rådet, da det afslog at tage yderligere nøgleoplysninger i betragtning, tilsidesatte dets pligt til at udvise påpasselighed og god forvaltningsskik og følgelig foretog et åbenbart fejlskøn.
   Sagsøgerne gør for det tredje gældende, at Rådet, da det afslog at udelukke børnefodtøj fra foranstaltningernes anvendelsesområde ved vedtagelsen af den endelige forordning, tilsidesatte grundforordningens artikel 21, dets begrundelsespligt i henhold til artikel 253 EF og foretog et åbenbart fejlskøn.
   
      (1)  EUT L 275, s. 1.